open-index/open-wikipedia-markdown huggingface dataset:
Vietnamčina

thumb|Rozšírenie

**Vietnamčina** je austroázijský jazyk pôvodom z Vietnamu, kde je oficiálnym jazykom. Je materinským jazykom Vietnamcov ako aj ďalších minorít vo Vietname. Vplyvom vietnamskej emigrácie a kultúrneho vplyvu sa vietnamčinou hovorí najmä vo východnej a juhovýchodnej Ázii, Severnej Amerike, Austrálii a Západnej Európe. Vietnamci sú napr. v Česku uznaná menšina a majú nárok na podporu jazyka a kultúry.

Medzi austroázijskými jazykmi má najväčší počet hovoriacich, niekoľkokrát viac ako ostatní členovia skupiny spolu. Slovná zásoba je čiastočne prevzatá z čínštiny, čo je výsledok čínskej nadvlády nad Vietnamom. Neskôr do jazyka pribudli aj slová z francúzštiny (19. storočie) a angličtiny (súčasnosť). V minulosti sa používalo upravené čínske písmo nazývané chữ nôm s nárečovou výslovnosťou. Dnešná vietnamská abeceda (quốc-ngữ) používa latinské písmo s pridanými diakritickými znamienkami pre tóny na niektorých písmenách. Moderná vietnamčina je z 19. storočia.

Periodizácia dejín vietnamčiny:
* predvietnamské obdobie (vietnamčina a muongčina tvorili jeden jazyk)
* protovietnamské obdobie (pred vznikom sinovietnamčiny)
* archaické vietnamské obdobie (koniec 10. storočia)
* staré vietnamské obdobie
* stredné vietnamské obdobie
* moderné vietnamské obdobie

Má päť dialektov, ktoré sa delia podľa geografickej lokality.

## Referencie

## Iné projekty

Kategória:Austroázijské jazyky
Veľmlok čínsky

**Veľmlok čínsky** (*Andrias davidianus*) je najväčší mlok a obojživelník na svete dosahujúci dĺžku 1,8 m, aj keď ju v súčasnosti dosiahne len výnimočne. Je to vodný živočích, endemický pre skalnaté potoky a jazerá v Číne. Bol introdukovaný v japonskej prefektúre Kjóto a na Taiwane. Je to kriticky ohrozený druh. Ohrozuje ho strata prirodzeného prostredia, znečistenie, odchyt a lov. Používa sa v tradičnej čínskej medicíne a v čínskej kuchyni je považovaný za delikatesu. Na farmách v strednej Číne je intenzívne chovaný, hoci mnohé jedince na farmách sú odchytené z divočiny. V projekte EDGE je označený ako jeden z top 10 ústredných druhov (focal species). Je považovaný za živú fosíliu. Aj keď je chránený čínskymi zákonmi a CITES, predpokladá sa, že od 50. rokov 20. storočia sa jeho populácia zmenšila o 80 %. 
Aj keď je tradične uznávaný ako jeden z dvoch žijúcich druhov rodu *[[Andrias]]* v Ázii (druhý je veľmlok japonský (*Andrias japonicus*)), dôkazy naznačujú, že čínsky druh môže byť zložený z najmenej piatich kryptických druhov, čo ďalej zvyšuje ohrozenie každého jednotlivého druhu.

## Referencie

## Iné projekty

Kategória:Veľmlokovité
Kategória:Kriticky ohrozené druhy
Zoznam mestských okresov v Nemecku

náhľad|Mestské okresy v Nemecku žltou farbou
**Mestský okres v Nemecku** (s výnimkou Bádenska-Württemberska je však nazývaný ako **"kreisfreie Stadt"**, teda mesto mimo okres) je komunálnym správnym celkom, tvoreným väčším mestom (najčastejšie nad 100 000 obyv.).

## Zoznam mestských okresov v Nemecku

## Zdroj

Kategória:Administratívne členenie Nemecka
Leopard Diardov

**Leopard Diardov**  (*Neofelis diardi*) je stredne veľká mačkovitá šelma pôvodom z Bornea a Sumatry. V roku 2006 bol klasifikovaný ako druh odlišný od leoparda obláčikového (*Neofelis nebulosa*) v pevninskej Juhovýchodnej Ázii. 

V divočine žije približne 4 500 dospelých jedincov, ktorých populácia klesá.

## Poddruhy
Má dva poddruhy, ktoré sa líšia tvarom lebky:
**Neofelis diardi borneensis*
**Neofelis diardi diardi*

## Referencie

## Iné projekty

Kategória:Mačkovité
Kategória:Zraniteľné druhy
Joe Dassin

**Joe Dassin**, celým menom **Joseph Ira Dassin**, (* 5. november 1938, New York, New York, USA† 20. august 1980, Papeete, Tahiti) bol americko-francúzsky spevák, gitarista a hudobný skladateľ.

## Životopis
Narodil sa v USA. Otec Jules Dassin bol filmový režisér a rodina pod tlakom mccarthizmu odišla koncom 40. rokov do Európy a v roku 1950 sa usadila v Paríži. 

Frankofónny svet dobre prijal jeho pokus skombinovať americký folk a country s francúzskym romantickým šansónom. Jeho najúspešnejšou piesňou bola *L'été indien* (Indiánske leto) z roku 1975, ktorú napísal Toto Cutugno. Dassin sám písal piesne napr. pre Melinu Mercouri (*Le Portugais*, *Je suis grecque*) alebo France Gall (*Bébé Requin*, *Toi que je veux*, *La Vieille Fille*, *24/36*, *souffler les Bougies*). K jeho hitom patria tiež *Si tú n'existais pas* či *Champs Elysées*. Spieval vo francúzštine, nemčine, angličtine, španielčine, taliančine i gréčtine. 
Zomrel na zlyhanie srdca v 42 rokoch na dovolenke na Tahiti. 

## Referencie


## Iné projekty

## Externé odkazy
* 
* Životopis na All Music.com
* Diskografia na Discogs.com

## Zdroj

Kategória:Speváci USA
Kategória:Francúzski speváci
Kategória:RCA Records
Kategória:Osobnosti z Brooklynu
Palencia

**Palencia** je mesto v španielskom autonómnom spoločenstve Kastília a León. Je sídlom provincie Palencia. 

Leží v rozľahlej rovine Tierra de Campos na brehu riečky Carrión, v nadmorskej výške 749&nbsp;m, asi 235&nbsp;km severne od Madridu. V roku 2008 mala 82&nbsp;626 obyvateľov na rozlohe 94,71&nbsp;km².

Je jedným z hlavných priemyselných centier starej Kastília a železničným uzlom tratí Madrid - Baskicko, Palencia - Santander a Palencia - León.

Najväčšou pamätihodnosťou je miestna katedrála sv. Antona, predovšetkým jej dochované románske časti. Zaujímavosťou je, že v Palencii bola prvá univerzita v Španielsku, ktorá však fungovala len niekoľko rokov na začiatku 13. storočia. Blízko mesta stojí tridsaťmetrová socha Ježiša Krista, dielo sochára Victoria Macha.

## Iné projekty

## Externé odkazy
* Oficiálna stránka

## Zdroj

Kategória:Mestá v Španielsku
Extraliga hádzanárov 2018/19

**Extraliga hádzanárov** v **sezóne 2018/19** bol 26. ročník extraligy hádzanárov, najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). V súťaži učinkovalo rovnako ako v minulej sezóne 10 družstiev. Aktuálny majster HT Tatran Prešov sa okrem slovenskej súťaže zúčastnil aj 7. ročníka nadnárodnej súťažeSEHA ligy. Súťaž v tejto sezóne opäť niesla mediálny názov **Slovnaft Handball Extraliga** a jeho víťaz získa Pohár Antona Frola. Titul obhájil HT Tatran Prešov, ktorý vo finálovej sérii zvíťazil nad HC MŠK Považská Bystrica.

## Systém súťaže
Systém súťaže sa ostal oproti minulej sezóne nezmenený. Základná časť pozostávala z 18 kôl. Každý s každým sa stretol 2-krát doma a vonku. Po základnej časti nasledovala nadstavbová časť s dvoma skupinami, ktorá sa hrala rovnako systémom 2-krát každý s každým a v ktorej si družstvá prenášali výsledky zo základnej časti. V nadstavbovej skupine o titul hrali družstvá na 1. až 6. mieste po základnej časti a prví štyria postúpili do play-off. Zápasy play-off sa hrali na 3 vyhrané zápasy. Víťaz súťaže získal Pohár Antona Frola. V druhej nadstavbovej skupine hrali družstvá, ktoré skončili na 7. až 10. mieste po základnej časti. Po skončení nadstavbových skupín odohrali družstvá, ktoré nepostúpili do play-off, skupinu o 5. až 8. mieste (tzv. *Ligový pohár*). V nej odohrali zápasy dvojkolovým systémom každý s každým, pričom predchádzajúce výsledky sa im do tejto časti neprenášali. Posledné 2 družstvá v skupine o 7. až 10. miesto odohrali barážové dvojzápasy s dvoma účastníkmi 1. ligy.

## Účastníci

Pozn.: V súťaži už nefiguruje tím HT Tatran Prešov "B", ktorý skončil v minulej sezóne na 5. mieste. Možnosť nahradiť ho dostal vypadávajúci tím HO TJ Strojár Malacky.

## Výsledky
### Základná časť
;Zápasy

;Tabuľka

### Nadstavbová časť
#### Skupina o 1.6. miesto
;Zápasy

;Tabuľka

#### Skupina o 7.10. miesto
;Zápasy

;Tabuľka

### Skupina o konečné umiestnenie o 5.8. miesto (Ligový pohár)
;Zápasy

;Tabuľka

### Play-off
;Semifinále

;Play-off o 3. miesto

;Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž
* 18.25. máj 2019
* pohárový systém na dva hrané zápasy 

 

## Referencie

## Pozri aj
* MOL Liga hádzanárok 2018/19
* 1. liga hádzanárov 2018/19

## Externé odkazy
* Oficiálna stránka Slovenského zväzu hádzanej

## Zdroje
* Extraliga hádzanárov na stránke Slovenského zväzu hádzanej 
* Extraliga hádzanárov 2018/19 na stránke flashscore.sk
* Extraliga hádzanárov 2018/19 na stránke statscore.com

Kategória:Hádzaná v 2018
Kategória:Hádzaná v 2019
Kategória:Extraliga hádzanárov
Žeriav čierno-biely

**Žeriav čierno-biely** alebo **žeriav čiernobiely** (*Grus japonensis*) je veľký a vzácny druh žeriava z východnej Ázie.

Na jar a počas leta hniezdia populácie na Sibíri, severovýchode Číny a príležitostne na severovýchode Mongolska. Hniezdisko má centrum na jazere Khanka na hranici Číny a Ruska. Kladú dve vajcia, z ktorých prežije jedno. Na jeseň migrujú do Kórey a strednej časti východnej Číny, kde trávia zimu. Túlavé jedince boli zaznamenané aj na Taiwane. Stála pupulácia sa nachádza na japonskom ostrove Hokkaido.

Hniezdi v mokradiach a pri riekach. Cez zimu obýva trávnaté plochy, polia a záplavové oblasti. Živia sa bezstavovcami a v zime prežívajú aj na ryžových výhonkoch a zrnách.

Je to jediný žeriav s prevládajúcim bielym sfarbením. Sekundárne a terciárne perie je čierne. Má holú hlavu s červenou čiapkou. Ide o veľký druh. Jedince sú vysoké od 150 do 158 cm, dlhé 100 až 150 cm (od zobáka po chvost) s rozpätím krídel 220 – 250 cm. Vážia od 4,8 do 10,5 kg. Samce sú trochu väčšie a ťažšie ako samice.

Je súčasťou viacerých mýtov a legiend. V taoizme je symbolom dlhovekosti a nesmrteľnosti. V Číne, Japonsku a Kórei je symbolom šťastia, radosti a dlhovekosti.

## Referencie

## Chov ľudskej opatere
Na Slovensku ich chová od roku 2012 ZOO Košice

## Iné projekty

## Externé odkazy
 

Kategória:Žeriavovité
Kategória:Zraniteľné druhy
Jujuba holá

**Jujuba holá** (*Ziziphus jujuba*) je subtropický listnatý strom/ker z čeľade rešetliakovité. Pestuje sa pre svoje jedlé plody (čínske datle).

## Rozšírenie
Domestifikovaná bola v Južnej Ázii približne v roku 9000 pred Kr. Dnes existuje viac ako 400 kultivarov.

Presné prirodzené rozšírenie jujuby nie je známe kvôli rozsiahlemu kultivovaniu. Predpokladá sa ale, že bolo v južnej Ázii, medzi Libanonom, severnou Indiou a južnou a strednou Čínou, a pravdepodobne aj v juhovýchodnej Európe, ale tam bola asi introdukovaná.

## Opis
Ide o malý listnatý strom alebo ker, ktorý dosahuje výšku 5 – 12 metrov, zvyčajne s tŕnitými vetvami. Listy sú lesklé, zelené, vajcovitého tvaru, 2 až 7 cm dlhé a 1 až 3 cm široké, s troma výraznými žilami na základni a jemnými zúbkami na okraji. Kvety sú malé, široké 5 mm, s piatimi nenápadnými žltozelenými okvetnými lístkami. Ovocie je jedlá oválna kôstkovica 1,5 až 3 cm dlhá. Keď je nezrelá, je hladko-zelená, s konzistenciou a chuťou podobnou jablku. Dozretá má hnedú až purpurovo-čiernu farbu a pri dozretí s vráskavým povrchom podobne ako malá datľa. Má jedno tvrdé jadro, podobné ako má oliva, ktoré obsahuje dve semená.

## Použitie
Ovocie sa využíva ako potravina a prísada do jedál, džemov, alkoholu, octu. Plody sa jedia čerstvé alebo sušené.

Ovocie a semená sa používa v tradičnej čínskej a kórejskej medicíne, kde veria, že znižuje stres a tradične pre svoje antifungálne, antibakteriálne, protivredové a protizápalové účely a sedáciu.

## Referencie

## Iné projekty

Kategória:Rešetliakovité
Kategória:Najmenej ohrozené druhy
Kategória:Okrasné stromy
Kategória:Ovocie
Kategória:Doplnky stravy
Bažant zlatý

**Bažant zlatý** (*Chrysolophus pictus*) je druh ázijskej kury z čeľade bažantovité.

Je to pôvodný druh zo západnej Číny, kde obýva lesy horské oblasti. Introdukovaný bol do viacerých oblasti.

Dospelý samec je dlhý 90 až 105 cm, pričom chvost tvorí dve tretiny dĺžky. Má nezameniteľný zlatý chochol a červené perie na bruchu. Samica je sfarbená menej výrazne a má kratší chvost. Obaja majú žlté nohy a zobák. Samica kladie 8 až 12 vajec s inkubačnou dobou 22 – 23 dní. Živí sa bobuľami, semenami a ostatnou vegetáciou. 

Napriek svojmu pestrému sfarbeniu je vo svojom prirodzenom prostredí, mladé borovicové lesy s riedkym podrastom, ťažko spozorovateľný. Cez deň sú na zemi, živia sa zrnom, listami a bezstavovcami, noc trávia na stromoch. Dokážu lietať na krátku vzdialenosť ale preferujú beh.

## Referencie

## Iné projekty

Kategória:Bažantovité
Kategória:Najmenej ohrozené druhy
Moho

**Moho** môže byť:
* v biológii: vyhynutý rod vtákov čeľade Mohoidae, pozri Moho (rod)
* v geografii:
** mesto v južnom Peru, pozri Moho (Peru)
** okres (districtos) v Peru, pozri Moho (okres)
** provincia (provincias) v Peru, pozri Moho (provincia)
** rieka v Južnej Amerike v Guatemale a Belize, pozri Moho (rieka)
*v geológii: skrátene Mohorovičićova diskontinuita
Sósos z Pergamu

[náhľad|Holuby pijúce z misky, rímska kópia mozaiky pergamského originálu od Sósa, [Kapitolské múzeá v Ríme]]
**Sósos** () bol grécky mozaikár v 2. storočí pred Kr.

Sósos, pergamský umelecký mozaikár z 2. storočia pred Kr., sa preslávil svojími realistickými mozaikami, ktoré vyvolávali dojem maľby. Mozaiky zhotovoval z vytesaných farebných kamienkov v tvare kocky, ktoré dokolale k sebe priliehali. Táto technika sa pravdepodobne vyvinula na Sicílii v polovici 3. storočia pred Kr. Plínius uvádza, že bol autorom majstrovsky zhotovených mozaík *Nevymetenej podlahy* (*asarótos oikos*) a *Pijúcich holubíc*, ktorých obraz sa zrkadlil na vodnej hladine v nádobe. 

Obe tieto kompozície sa zachovali v niekoľkých (hlavne rímskych) kópiách či adaptáciách. Nevymetená podlaha, zobrazuje škrupiny, rybie kosti, stopky z ovocia a ďalšie zvyšky zo stola, ktoré vrhajú tiene. Najlepšie zachovaná kópia tohto výjavu je dnes umiestnená vo Vatikánskom múzeu. Druhú, zobrazujúcu skupinu holubíc sediacich na okraji misy, z ktorej pijú vodu, našli v Hadriánovej vile v Tivoli. Avšak ani táto kópia, alebo nejskoršie verzie z ostrova Délos, ktoré zobrazujú tri holubice sediace na okraji misy, alebo akéhosi bazénika, a tiež ďalšie, o niečo mladšie, z Pompejí, znázorňujúce šesť holubíc vrátane jednej v lete a dvoch na zemi, nie sú zhotovené tak zručne (so zrkadlením) ako to pôvodné dielo od Sósa, opísané Plíniom.
     
## Referencie a bibliografia

 
## Iné projekty

 

Kategória:Mozaikári starovekého Grécka
Aschaffenburg

náhľad|Aschaffenburg

**Aschaffenburg** je mesto v nemeckej spolkovej krajine Bavorsko, na sútoku riek Mohan a Aschaff. Leží na úpätí pohoria Spessart 280 km severozápadne od Mníchova. Vďaka príjemnému podnebiu má prezývku *bavorské Nice*.

## História
Mesto bolo v rokoch 982 až 1803 súčasťou Arcidiecézy mohučskej, za napoleonských vojen tu krátko existovalo samostatne Aschaffenburské kniežatstvo, ktoré potom pripadlo Bavorsku. V júli 1866 sa odohrala bitka pri Aschaffenburgu, ktorá bola súčasťou prusko-rakúskej vojny. V apríli 1945 prebiehali tuhé boje o mesto, ktoré viedli k zničeniu väčšiny stavieb. Po vojne v Aschaffenburgu sídlila americká armáda.

## Súčasnosť
Najvýznamnejšou pamiatkou je zámok Johannisburg zo 17. storočia, kde je umiestnená štátna obrazová galéria. V meste sa ďalej nachádza Múzeum prírodnej histórie, Múzeum židovskej kultúry a *Pompejanum*, vila napodobňujúca antickú architektúru, ktorú dal postaviť kráľ Ľudovít I. Bavorský. Najdôležitejším chrámom je kostol svätého Petra a Alexandra (*basilica minor*). V meste sa koná tradičné historické sympózium zvané *Aschaffenburger Gespräche*. V roku 1995 bola založená miestna vysoká škola *Hochschule für Angewandte Wissenschaften Fachhochschule Aschaffenburg*. V meste vychádza denník *Main-Echo*. Maskotom mesta je figúrka zvaná *Maulaff*, drevená soška sedliaka s otvorenými ústami, ktorá slúžila v zámockom parku ako terč, do ktorého sa hostia triafali loptou.

Partnerským mestom je od roku 1956 Perth (Škótsko).

## Mestské časti
* Damm
* Gailbach
* Leider
* Nilkheim
* Obernai
* Obernauer Kolónie
* Österreicher Kolónie
* Schweinheim
* Stadtmitte
* Strietwald

## Rodáci
* Lujo Brentano, ekonóm a sociálny reformátor
* Joseph Anton Schneiderfranken, spisovateľ a mystik
* Ernst Ludwig Kirchner, expresionistický maliar
* Felix Magath, futbalista
* Carlos Boozer, basketbalista

## Šport
Miestny futbalový klub Viktoria Aschaffenburg, ktorý v osemdesiatych rokoch postúpil až do druhej bundesligy, je zaujímavý tým, že väčšinu existencie strávil kvôli lepšiemu dopravnému spojeniu v hesenských miesto v bavorských súťažiach.

## Zdroj

Kategória:Mestá v Bavorsku
Gnósis

**Gnósis** (*Gnósis*) môže byť:
 
* grécky mozaikár v 4. stor. pred Kr., pozri Gnósis (mozaikár)
* grécky stratég v 5. stor. pred Kr., pozri Gnósis zo Syrakúz
Kevin Curren

**Kevin Melvyn Curren** (* 2. marec 1958, Durban,  Juhoafrická únia) je bývalý juhoafrický a americký tenista.

Je absolventom The University of Texas at Austin v Austine a v roku 1979 sa stal majstrom National Collegiate Athletic Association vo dvojhre.V roku 1985 prijal z dôvodu medzinárodných sankcií proti režimu apartheidu v Juhoafrickej republike americké občianstvo. 

Jeho najlepším umiestnením na rebríčku ATP bolo piate miesto v dvojhre a tretie miesto vo štvorhre. Je dvojnásobným grandslamovým finalistom vo dvojhre: na Australian Open v roku 1984 prehral s Matsom Wilanderom a vo Wimbledone 1985 s Borisom Beckerom. Vyhral mužskú štvorhru na US Open 1982 spolu so Stevom Dentonom a v zmiešanej štvorhre získal spolu s Anne Smithovou] titul na US Open 1981, Wimbledone 1982 a US Open 1982. Po ukončení aktívnej kariéry zastával post nehrajúceho kapitána juhoafrickej daviscupovej reprezentácie.

## Tituly ATP
### Dvojhra
* Johannesburg 1981
* Kolín nad Rýnom 1982
* Toronto 1985
* Atlanta 1986
* Frankfurt nad Mohanom 1989

## Grandslamová bilancia

## Referencie

## Iné projekty

## Externé odkazy

## Zdroj

Kategória:Juhoafrickí tenisti
Kategória:Tenisti USA
Kategória:Absolventi University of Texas at Austin
Kategória:Osobnosti z Durbanu
Gnósis (mozaikár)

[náhľad|Mozaika ''Lov na jeleňa'', autor: Gnósis,  Archeologické múzeum v [Pella|Pelle]]
**Gnósis** () bol grécky mozaikár v 4. storočí pred Kr.

Gnósis, zrejme macedónsky umelecký mozaikár, tvoril približne na sklonku 4. stor. pred Kr. Je prvým známym mozaikárom, ktorého dielo bolo signované.

::- text v starogréčtine

Táto mozaika sa našla v Pelle, a to na podlahe domu zámožnej macedónskej rodiny, zvanom *Dom únosu Heleny*. Mozaika znázorňuje dvoch mužov a psa pri love na jeleňa. Umelec ju zhotovil z hladkých malých rôznofarebných okruhliakov, umiestnených tesne pri sebe. Najlepšie ukážky tejto techniky zhotovovania mozaiok pochádzajú práve z Pelly (v polovici 3. stor. pred Kr. ju postupne nahradila kocková mozaika).

Podľa niektorých znalcov antického umenia lovec na pravej strane mozaiky znázorňuje Alexandra Veľkého a druhý lovec jeho priateľa Héfaistióna. Argumentujú tým, že lovec na pravej strane má vlasy upravené tak, ako ich má Alexander Veľký na portrétoch (v strede rozdelené, účes zvaný *anastole*, čo je grécky termín používaný na označenie tohto účesu) a že postava lovca na ľavej strane má v ruke dvojitú sekeru (*labros*), ktorá je atribútom boha Héfaista, takže tou postavou vraj môže byť Héfaistión, čo je však málo prevdepodobné. 
     
## Referencie a bibliografia

## Iné projekty

 
 

Kategória:Mozaikári starovekého Grécka
Manjaro Linux

**Manjaro Linux** (výslovnosť ; podľa názvu horského masívu Kilimandžáro, v angl. transkripcii Kilimanjaro) je slobodná linuxová distribúcia založená na Arch Linuxe.

Používa vývojový model tzv. priebežnej aktualizácie (rolling release). Manjaro má korene v roku 2011. Vytvára ho nezávislá vývojárska komunita v Rakúsku, Francúzsku a Nemecku, je vhodný ako pre netbooky, tak pre nové počítače. Podporuje mnoho desktopových prostredí (KDE, Xfce,...), ale aj – v rámci *Manjaro Minimal Net Edition* – čistú inštaláciu iba s príkazovým riadkom (v * nixovom žargóne zvanom terminál). Je dostupný v  32- aj 64-bitovej verzii.

## Hlavné znaky Manjara
* rýchlosť
* jednoduchosť
* konfigurovateľnosť
* podpora množstva softvéru
* automatické zisťovanie hardvéru

## Iné projekty

## Externé odkazy
* Oficiálna stránka

## Zdroj

Kategória:Distribúcie Linuxu
Kategória:Slobodný softvér
Stabilizátor (letectvo)

náhľad|Nákres stabilizátora konvenčného lietadla (modrým).
**Stabilizátor** alebo **vodorovná stabilizačná plocha** je „nepohyblivá časť vodorovných chvostových alebo vodorovných nosových plôch“.

Stabilizátor vyzerá ako malé krídlo a nachádza sa na chvoste aerodynov a aerostatov. V niektorých prípadoch, predovšetkým na vojenských lietadlách a len zriedka na civilných lietadlách sa horizontálny stabilizátor nachádza pred krídlami - v takom prípade ide o plochy typu *canard*, resp. kačacie plochy. Horizontálny stabilizátor obvykle umožňuje klopenie lietadla. Zvyčajne sa skladá z prednej nepohyblivej časti a zadnej pohyblivej časti, nazývanej výškové kormidlo. Na niektorých modeloch ako napríklad na istých stíhacích bojových lietadlách (napr. F-15 Strike Eagle) nerozoznávame pohyblivú a pevnú časť, ale celý horizontálny stabilizátor sa pohybuje na bokoch chvosta, aby sa tak umožnilo klopenie lietadla. 

## Pohyblivý stabilizátor
U lietadiel s pohyblivým stabilizátorom sa sklon horizontálneho stabilizátora mení nezávisle od pohybu výškového kormidla, a teda obe časti chvosta sú pohyblivé. Predná časť zodpovedá pohyblivému stabilizátoru a jej hlavnou úlohou je vyvažovať lietadlo. Najmä pri vysokej rýchlosti, vyvažovanie lietadla pohyblivým stabilizátorom a nie výškovým kormidlom vytvára nižší vyrovnávací aerodynamický odpor (trim drag). Uhol pohyblivosti tohto povrchu je zvyčajne minimálny, približne 10º.

Používa sa u väčšiny veľkých komerčných lietadiel, akými sú napríklad Airbus A340 alebo Boeing 737.

## Zdroj


Kategória:Konštrukcia lietadiel
Bille August

**Bille August** (* 9. november 1948, Brede, Dánsko) je dánsky filmový a televízny režisér, kameraman a scenárista.

Vzdelanie získal v roku 1976 na Danske Filmskole. 

Celosvetový ohlas si získal po natočení filmu *Pelle Dobyvateľ* podľa románovej predlohy spisovateľa Martina Andersena Nexø. Film bol ocenený v roku 1988 Oscarom za najlepší cudzojazyčný film a režisér zaň dostal Zlatú palmu na MFF v Cannes.

Zlatú palmu tiež získal v roku 1992 za film *S najlepšími úmyslami*, ktorého scenár napísal Ingmar Bergman (a pojednáva o Bergmanovej rodine). K jeho najznámejším filmom patrí adaptácia knihy čílskej spisovateľky Isabely Allende *Dom duchov*. Film *Stopy v snehu* bol premietaný na Berlinale 1997 v sekcii *Wettbewerb*.

V rokoch 1991 a 1997 bol ženatý s herečkou Pernillou Augustovou, majú spolu dve dcéry.

## Referencie


## Iné projekty

## Externé odkazy
* 
* 

## Zdroj

Kategória:Dánski filmoví režiséri
Helena Mallotová

Mgr. **Helena Mallotová** (* 26. október 1944, Praha) je česká politička, začiatkom 21. storočia poslankyňa Poslaneckej snemovne Parlamentu Českej republiky za ODS.

## Životopis
Absolvovala SVVŠ a dvojročnú nadstavbu Střední knihovnické školy, potom vyštudovala odbor germanistika a fínčina na Filozofickej fakulte Karlovej univerzity. Pôsobila ako cudzojazyčná redaktorka a prekladateľka. Pred rokom 1989 pracovala vo vydavateľstve, ktoré publikovalo knihy pre zahraničných čitateľov. Od roku 1978 býva v štvrti Praha 12. Je vydatá, má dve dospelé deti. Do ODS vstúpila v roku 1996.

V komunálnych voľbách v roku 1998 a v roku 2002 neúspešne kandidovala za ODS do zastupiteľstva mestskej časti Praha 12. Zvolená bola v komunálnych voľbách v roku 2006 a neúspešne sa o obhajobu mandátu pokúsila v roku 2010. Profesne sa k roku 1998 a 2010 uvádza ako prekladateľka, k roku 2002 a 2006 ako poslankyňa.

V parlamentných voľbách v roku 2002 bola zvolená do poslaneckej snemovne za ODS (volebný obvod Praha). Bola členkou snemovného zahraničného výboru (v rokoch 2004–2006 aj jeho podpredsedníčkou). Poslanecký mandát obhájila vo voľbách v roku 2006. Bola členkou zahraničného výboru a podpredsedníčkou petičného výboru. V snemovni zostala do skončenia mandátu v roku 2010. V roku 2004 tiež krátko, do volieb do Európskeho parlamentu, zasadala ako kooptovaný poslanec EP, kým sa mandátu ujali zvolení poslanci. Vo voľbách do EP v roku 2004 kandidovala za ODS, ale zvolená nebola.

## Referencie

## Externé odkazy
* Helena Mallotová v parlamente

## Zdroj

Kategória:Politici ODS
Kategória:Poslanci Parlamentu Českej republiky (2002 – 2006)
Kategória:Poslanci Parlamentu Českej republiky (2006 – 2010)
Kategória:Poslanci Európskeho parlamentu z Česka
Kategória:Českí komunálni politici
Kategória:Absolventi Filozofickej fakulty Karlovej univerzity
Kategória:Českí prekladatelia
Kategória:Poslanci Európskeho parlamentu (2004 – 2009)
Jaguar Land Rover Slovakia

**Jaguar Land Rover Slovakia** je slovenský závod britskej automobilky Jaguar Land Rover, ktorá je súčasť indickej firmy Tata Motors zo skupiny Tata Group. Výroba v závode začala v októbri 2018. V závode prebieha výroba modelov Land Rover Discovery a Land Rover Defender.

## Referencie


## Iné projekty

## Externé odkazy
* Oficiálne webstránky

Kategória:Slovenské automobilky
Kategória:Jaguar Land Rover Slovakia
Kategória:Tata Motors
Vatra zvrchovanosti

**Vatra zvrchovanosti** je táborový oheň (vatra), ktorým sa na Slovensku oslavuje a pripomína prijatie Deklarácie Slovenskej národnej rady o zvrchovanosti Slovenskej republiky v uznesení Slovenskej národnej rady (SNR) zo 17. júla 1992.

Na oslavu prijatia deklarácie sa v júli 1992 na desiatkach miest Slovenska konali zhromaždenia občanov pri vatrách, ktoré dostali názov vatry zvrchovanosti. Prvá bola zapálená symbolicky v tzv. geografickom strede Európy v Kremnických Baniach, pri Kostole svätého Jána Krstiteľa. Rituál zapaľovania vatier nadväzoval na ľudovú tradíciu jánskych ohňov, tradíciu partizánskych vatier zapaľovaných pri pripomínaní si Slovenského národného povstania a symboliku zbojníckych vatier viažúcu sa k zbojníkovi Jurajovi Jánošíkovi. Tradícia vatier zvrchovanosti sa do značnej miery spája s politickými a občianskymi aktivitami národne orientovanej časti slovenskej verejnosti. Už v jej počiatkoch si ju prisvojila Ľudová strana – Hnutie za demokratické Slovensko, do súčasnosti ju zachováva najmä Matica slovenská, Slovenská národná strana a strana SMER – sociálna demokracia.

## Referencie

Kategória:Dejiny Slovenska
Asklépiades z Aradu

náhľad|Asklépiadova mozaika, Dom delfínov, Délos
**Asklépiades** () bol grécky mozaikár v 2. storočí pred Kr.

Asklépiades, umelecký mozaikár z fenického Aradu (dnes v západnej Sýrii), tvoril približne v druhej polovici 2. stor. pred Kr. Z jeho mozaikovej tvorby je známa len jediná podlahová mozaika z ostrova Délos, a to vďaka tomu, že bola autorom signovaná (táto signatúra je však už len  fragmentárna).

::- text v starogréčtine
 
Túto mozaiku našli vo dvore tzv. *Domu delfínov*. V porovnaní s inými mozaikami objavenými na ostrove Délos má neobvyklý vzhľad. Je štvorcová s vpísaným kruhom (okrúhly tvar mozaiky je na ostrove vzácny), ktorý je orámovaný kvetinovými girlandami a meandrami. Vzniknuté rohy sú vyplnené dvojicami delfínov, na ktorých sedia drobné postavičky odeté v chitóne nesúce insígnie rôznych božstiev (tyrsus, caduceus, trojzubec a jeden objekt, ktorý kvôli poškodeniu chýba). Ďalšou zaujímavosťou je prevedenie figúr, zatiaľ čo delfíny sú vytvorené formou *opus tessellatum*, ktorá bola vyrábaná z čiernych a bielych kocôčok vo veľkostiach zhruba od pol do troch centimetrov (tvorili sa z nich väčšinou geometrické obrazce), postavy na nich sú dobrou ukážkou formy *opus vermiculatum*, ktorá sa naopak skladala z veľmi malých dielikov, často menších ako pol centimetra, ukladaných veľmi presne nahusto vedľa seba (používala sa hlavne na obrysové kresby, jemné farebné prechody a tieňovanie). 
 
## Referencie a bibliografia

 
## Iné projekty

 
 

Kategória:Mozaikári starovekého Grécka
Krčiažnikovité

**Krčiažnikovité** (zastarano [a po česky]: *láčkovkovité*; lat. *Nepenthaceae*) je čeľaď mäsožravých rastlín s jediným rodom **krčiažnik** (zastarano [a po česky]: *láčkovka*; lat. *Nepenthes*). Rod tvorí viac ako 100 druhov. 

Rod opísal švédsky prírodovedec Carl Linné, pre taxonómiu kľúčovú monografiu *The Nepenthaceae of the Netherlands Indies* ale napísal až dánsky vedec Benedictus Hubertus Danser v roku 1928. Krčiažnikovité sú rozšírené prevažne v Malajskom súostroví, centrom výskytu je ostrov Borneo, dosiahli ale tiež napríklad Srí Lanku (*Nepenthes distillatoria*) alebo Indočínu, niekoľko druhov rastie aj na Madagaskare (*Nepenthes madagascariensis* a *Nepenthes masoalensis*) a v Austronézii (*Nepenthes vieillardii*, Nová Kaledónia; *Nepenthes mirabilis*, Austrália). Pre čeľaď je typický endemizmus; len na ostrove Borneo rastie 25 endemitných druhov. Vyskytujú sa do nadmorskej výšky cez 3000 m.

Krčiažnikom vyhovuje kyslá pôda. Niektoré rastú na zemi, niekoľko druhov epifyticky; v takom prípade sa môžu popínať do výšky 18 metrov. Z konca listových ramien výhonkov vyrastajú farebné krčahy (ascidium) s vrúbkovaným okrajom (peristom) a bočnými „krídlami“. Na ochranu pred dažďom sú kryté viečkom. Na spodnej strane viečka sa u niektorých krčiažnikov vyvinuli výrastky. Rastlina vytvára dva typy krčahov: horné a spodné. Sú naplnené tráviacimi tekutinami; na okraji krčahu sa nachádzajú žľazy vylučujúce nektár, ktorým krčiažnik vábi hmyz. Ten potom padá do krčahu a je rozložený enzýmami. Najväčšie krčahy merajú i niekoľko desiatok centimetrov. V takom prípade sa v nich môžu utopiť aj napríklad hlodavce. Niektoré druhy (*Nepenthes ampullaria*) sa adaptovali na lapanie detritu.

Okrem predácie uzatvárajú krčiažnikovité so živočíchmi aj iné vzťahy. Vnútri krčahu žijú niektoré larvy. Pre pavúka rodu *[[Misumenops]]* je tekutina v krčahu neškodná a stavia si nad ňou pavučiny, do ktorých chytá hmyz. Mravce *[[Camponotus]]* obývajú krčahy *Nepenthes bicalcarata* a hľadajú tu potravu. Krčiažniky *Nepenthes lowii*, *Napenthes rajah* a *Nepenthes macrophylla* potom uzatvárajú mutualizmus s drobnými cicavcami tanou *[[Tupaia montana]]* a potkanom *[[Rattus baluensis]]*. Krčiažnikovité im poskytujú nektár a počas kŕmenia cicavce do krčahu vylučujú výživný trus.

Krčiažnikovité sú dvojdomé rastliny, opeľovačom je hmyz. Ľahké semená potom roznáša vietor. 2n = 80 chromozómov.

Nebezpečenstvo pre krčižnikovité predstavuje strata biotopov a zber z prírody, navyše ak má druh obmedzenú distribúciu. Druhý problém sa darí čiastočne riešiť pestovaním *[[In vitro]]*, všetky druhy sú tiež na zoznamu CITES.

## Galéria

 Nepenthes pitcher morphology upper.svg|Krčah
 Rattus_baluensis_visiting_Nepenthes_rajah.png|*Nepenthes rajah* & *Rattus baluensis*
 Attlwr.jpg|*Nepenthes attenboroughii*
 Nep amp 295.jpg|*Nepenthes ampullaria*
 Nepenthes rafflesiana ant.jpg|*Nepenthes rafflesiana*, Sarawak
 Nepenthes hamata19.jpg|*Nepenthes hamata*
 Mount-Silam Lahad-Datu Sabah Pitcher-Plant-01.jpg|Celá rastlina
 Camponotus schmitzi hunting large fly larva.webm|Infauna


## Referencie

## Iné projekty

Kategória:Krčiažnikovité
ReGenerácia

***ReGenerácia*** je názov deviateho štúdiového albumu slovenskej skupiny Modus, ktorý v roku 2018 vydalo hudobné vydavateľstvo Warner Music.

## Zoznam skladieb

## Výroba albumu
;Skupina Modus
* Ján Baláž – gitara, spev 
* Pavol Bartovic – klávesové nástroje, vokály
* Juraj Zaujec – gitara, spev 
* Juraj Varga – basová gitara, vokály
* Lubo "Kyslík" Stankovský – bicie nástroje, vokály, spev
;Hostia
* Juraj Gregorík – basová gitara (2)
* Louna – spev (9)
* Juraj Paška – violončelo
;Produkcia 
* Ján Červenka – mastering
* Ján Baláž – mixovanie
* Nina Production – fotografie a dizajn

## Referencie

Kategória:Hudobné albumy z 2018
Kategória:Albumy skupiny Modus
Jakovlev (spoločnosť)

**PAO „Jakovlev“** (; do roku 2023 známe ako *PAO Korporacija „Irkut“*; ; doslova: *PAO Korporácia „Irkut“*) je ruské, pôvodne sovietske, združenie podnikov, ktoré sa zaoberá konštrukciou, výrobou a predajom lietadiel a technickou podporou ich používateľov. Zahŕňa v sebe množstvo podnikov, ako sú konštrukčná kancelária OKB Jakovleva, Irkutský letecký závod, spoločnosť Beta Air a ďalšie.

## História
V roku 1934 po dvojročnej výstavbe začal výrobu letecký závod v Irkutsku, najprv ako Závod č. 125, neskôr č. 39, od roku 1963 Irkutský strojárenský závod, od roku 1975 Irkutský letecký závod. Postupne vyrábal dve desiatky typov lietadiel – I-14, SB-2, Pe-2, Pe-3, Il-6, P-2, Tu-2, Tu-14, Il-28, An-12, Jak-28, An-24, MiG-23, MiG-27, Su-27, Su-30, Be-200, Jak-130. V roku 1989 bol opäť premenovaný a po troch rokoch sa stal akciovou spoločnosťou. V roku 2002 bol závod reorganizovaný vo Vedecko-výrobnú korporáciu Irkut, do ktorej bola v roku 2004 začlenená aj OKB Jakovleva. Akcie spoločnosti boli prvýkrát verejne obchodované v roku 2004, čo bolo prvýkrát v histórii ruského vojenského a leteckého priemyslu. Koncom roka 2006 sa Irkut stala súčasťou Zjednotenej korporácie pre stavbu lietadiel (OAK). V auguste 2023 sa Korporácia „Irkut“ premenovala na „Jakovlev“. Dopravné lietadlo Suchoj Superjet 100 bol premenované na SJ-100 a Irkut MS-21 tiež prijalo názov Jakovlev.

## Výrobný program
náhľad|Irkutský letecký závod

Nosným výrobným programom spoločnosti je rodina viacúčelových stíhacích lietadiel Suchoj Su-30, obojživelné lietadlá Beriev Be-200 a vojenské výcvikové stroje Jakovlev Jak-130. Spoločnosť vyvíja a pripravuje do výroby nové dopravné lietadlo pre stredné trate MS-21. Spoločnosť tiež usiluje o prevzatie predaja regionálnych dopravných lietadiel Antonov An-148.

## Referencie

## Iné projekty

## Externé odkazy
* Oficiálna stránka

## Zdroj

Kategória:Objediňonnaja Aviastroiteľnaja Korporacija
Kategória:Výrobcovia lietadiel zo Sovietskeho zväzu
Taganrogskij aviacionnyj naučno-techničeskij kompleks imeni G. M. Berieva

náhľad|Priestory komplexu

**PAO Taganrogskij aviacionnyj naučno-techničeskij kompleks imeni G. M. Berieva** (; skratka: ; doslova: *PAO Taganrožský letecký vedecko-technický komplex G. M. Berieva*) je ruský letecký výrobca, ktorý sa zameriava na vývoj a výrobu obojživelných lietadiel. Skonštruované alebo navrhnuté lietadlá majú často továrenský prefix „Be“. Firmu v roku 1934 založil Georgij Beriev ako Centrálnu konštrukčnú kanceláriu námorných lietadiel. Sídlo spoločnosti je v meste Taganrog. V súčasnosti má firma okolo 3 000 zamestnancov.

Spoločnosť je súčasťou Zjednotenej korporácie pre stavbu lietadiel.

## Iné projekty

## Externé odkazy
* Oficiálna stránka

## Zdroj

Kategória:Objediňonnaja Aviastroiteľnaja Korporacija
Kategória:Výrobcovia lietadiel zo Sovietskeho zväzu
Primitív

**Primitív** môže byť:
* človek na nízkom stupni spoločenského vývoja, primitívny človek, pozri primitívna kultúra
* v umení:
** naivný, insitný, neškolený umelec, tvoriaci jednoducho,  pozri naivné umenie
** v užšom zmysle: skorší názov pre talianskeho maliara z neskorého stredoveku a začiatku začiatku renesancie, príslušníka talianskeho primitivizmu (napr. Giotto di Bondone), pozri talianski primitívi
* pejoratívne: obmedzený, nekultúrny, zaostalý, nevzdelaný človek

## Referencie

## Pozri aj
* anarchoprimitivizmus
* primitívna bunka
* primitívna funkcia
* primitívny termín
* primitivizmus
* Primitive, názov viacerých hudobných albumov a piesní
* The Primitives
Opytno-konstruktorskoje biuro imeni A. S. Jakovleva

[náhľad|[Cvičné lietadlo|Cvičné prúdové a ľahké bojové lietadlo Jakovlev Jak-130, ktoré pôvodne vznikalo ako spoločný podnik OKB Jakovleva a Aermacchi]]

**OAO Opytno-konstruktorskoje biuro imeni A. S. Jakovleva** (; skratka: ; doslova: *OAO Skúšobná konštrukčná kancelária A. S. Jakovleva*) je ruský letecký výrobca a konštrukčná kancelária, ktorú v roku 1934 založil Alexandr Jakovlev ako Moskovský letecký závod č. 115. Počas druhej svetovej vojny sa tu vyrábalo množstvo rôznych typov stíhacích lietadiel. Po vojne kancelária skonštruovala aj niekoľko typov vrtuľníkov.

V roku 1992 bola kancelária zlúčená s leteckou továrňou v Smolensku. V roku 2004 bola OKB Jakovleva začlenená do spoločnosti Irkut, ktorá je od roku 2006 súčasťou Zjednotenej korporácie pre stavbu lietadiel (OAK).

## Referencie

## Iné projekty

## Externé odkazy
* Oficiálna stránka

## Zdroj

Kategória:Jakovlev (spoločnosť)
Kategória:Výrobcovia lietadiel zo Sovietskeho zväzu
Kirobo

**Kirobo** je prvý robot astronaut Japonska, vyvinutý Tokijskou univerzitou a Tomotakom Takahašim, ako spoločníka Kóičimu Wakatovi, prvému veliteľovi Medzinárodnej vesmírnej stanice z Japonska. Kirobo na stanicu dorazil 10. augusta 2013 v Kounotori 4, nepilotovanej kozmickej lodi Japonskej vesmírnej agentúry typu H-II Transfer Vehicle. Kounotori 4 štartovalo 4. augusta 2013 z kozmodrómu Tanegašima. Robot Mirata bol vyrobený s rovnakými vlastnosťami ako Kirobo. Mirata zostane na Zemi ako člen záložnej posádky. Slovo „*kirobo*“ vzniklo spojením slov „*kibō*“ (希望), čo znamená nádej v japončine a „*robo*“ (ロボ), používaného ako všeobecné krátke označenie akéhokoľvek robota.

## Vývoj
Kirobo bol vyvinutý v rámci spolupráce medzi Dentsu, Výskumným centrom pre pokročilú vedu a techniku Tokijskej univerzity, Robo Garage, Toyotou a Japonskou kozmickou agentúrou. Tokijská univerzita a Robo Garage pracovali na hardvéri robota a jeho pohyblivom aparáte, Toyota vytvorila jeho rozpoznávanie reči a firma Dentsu vytvoril jeho konverzačný obsah a viedla projekt. VoiceText firmy Hoya Service dodal syntéziu reči.

## Vlastnosti
Kirobo je približne 34 cm vysoký, 18 cm široký a 15 cm hrubý. Váži približne 1 kg a hovorí japonsky. Medzi schopnosti robota patria rozpoznávanie hlasu a reči, prirodzené spracovanie jazyka, syntézu reči a telekomunikácia ako aj rozpoznanie tváre a nahrávanie videa. Kirobo je špeciálne navrhnutý na prácu v prostredí bez gravitácie a na asistenciu veliteľovi Wakatovi s rôznymi experimentami. Jeho hlavným cieľom je zistiť ako môžu roboti a ľudia spolupracovať a viesť cestu k aktívnejšej robotickej pomoci astronautom na misiách.

## Svetové rekordy
Kirobo získal dva Guinnessove rekordy po svojom návrate do Japonska po 18 mesiacoch na palube Medzinárodnej vesmírnej stanice: prvý robot-spoločník vo vesmíre a najvyššia výška pre konverzáciu s robotom.

## Referencie

## Zdroj

Kategória:Tokijská univerzita
Kategória:Japonská kozmická agentúra
Kategória:Humanoidné roboty vo vesmíre
Kategória:Japonské roboty
Kategória:Držitelia svetových rekordov
Kategória:Medzinárodná vesmírna stanica
Juraj Kolesár (1978)

**Juraj Kolesár** (* 29. júl 1978) je slovenský politik, bývalý poslanec Národnej rady SR.

## Politické pôsobenie
V Košiciach bol krajským predsedom ĽSNS. V krajských voľbách v roku 2017 neuspel.

## Parlamentné pôsobenie
Vo voľbách v roku 2016 kandidoval na 4. mieste kandidátky ĽSNS. Vo voľbách získal 21 119 preferenčných hlasov, udržal si tak 4. miesto a bol zvolený do NR SR. V parlamente bol členom Výboru NR SR pre kultúru a médiá.

Nepatril medzi aktívnych poslancov. Počas súčasného volebného obdobia podal len jeden návrh zákona. Jeho poslaneckým asistentom bol na čas bývalý poslanec Ján Cuper.

### Odchod zo strany a poslaneckého klubu
Kolesár k 6. novembru 2018 oznámil odchod zo strany a tiež jej poslaneckého klubu. Straníkov mal zaskočiť, poslal im list. Strana ho vyzvala na vrátenie mandátu, Kolesár to odmietol. Stal sa prvým poslancom, ktorý odišiel zo strany. Po Kolesárovom odchode strane zostalo 13 členov poslaneckého klubu.

## Referencie

## Externé odkazy
* Parlamentný profil

Kategória:Politici ĽS Naše Slovensko
Kategória:Poslanci NR SR (2016 – 2020)
Komsomoľskij-na-Amure aviacionnyj zavod imeni J. A. Gagarina

**Komsomoľskij-na-Amure aviacionnyj zavod imeni J. A. Gagarina** (; skratka: ; doslova: *Komsomoľskoamurský letecký závod J. A. Gagarina*) je ruská letecká továreň spoločnosti Suchoj v Komsomoľsku na Amure. Pomenovaná je po kozmonautovi Jurijovi Gagarinovi.

V súčasnosti sa závod zúčastňuje troch prioritných programov spoločnosti: vývoja a výroby viacúčelových stíhačiek Su-35, stíhačiek piatej generácie Su-57 a dopravného lietadla pre regionálne linky Suchoj Superjet 100. Vyrába jedno aj dvojmiestne modifikácie lietadiel rodín Su-27 a Su-30, vykonáva opravy a modernizácie lietadiel nachádzajúcich sa vo výzbroji ruských vzdušných síl. Komsomoľskoamurský letecký závod je aj dodávateľom Boeingu.

## História
[náhľad|[Antonov An-12|Antonov An-12BP patriaci závodu]]

Výstavba závodu sa začala 18. júla 1934. Vyrábali sa tu prieskumné lietadlá Tupolev R-6 a počas druhej svetovej vojny z brán továrne vyšlo 2 757 bombardérov Iliušin Il-4.

Po vojne sa tu vyrábali aj dopravné lietadlá Lisunov Li-2 v počte 355 kusov a stíhačky MiG-15 a MiG-17. Od roku 1956 závod vyrábal predovšetkým lietadlá pôvodom z konštrukčnej kancelárie Pavla Suchoja. Súčasne s produkciou stíhačiek závod zhotovoval aj protilodné krídlové samonavádzacie rakety P-6 a P-70 Ametist skonštruované v NPO Mašinostrojenija. Vyrábali sa tu aj časti lietadiel Su-24 a Il-62. Od roku 1976 závod začal s produkciou stíhačiek štvrtej generácie Su-27, pričom v 80. rokoch sa modifikácie Su-27 stali hlavným výrobkom závodu.

V roku 1996 bol závod začlenený do spoločnosti Suchoj. Podieľal sa na vývoji stíhačky piatej generácie Su-57, ktorej prvý exemplár vzlietol v januári 2010.

## Referencie

## Iné projekty

## Externé odkazy
* Oficiálna stránka 

## Zdroj

Kategória:Suchoj
Kategória:Výrobcovia lietadiel zo Sovietskeho zväzu
Novosibirskij aviacionnyj zavod imeni V. P. Čkalova

**PAO Novosibirskij aviacionnyj zavod imeni V. P. Čkalova** (; skratka: ; doslova: *PAO Novosibirský letecký závod V. P. Čkalova*) je ruská letecká továreň spoločnosti Suchoj v Novosibirsku. Pomenovaná je po slávnom skúšobnom pilotovi Valerijovi Čkalovovi. Založená bola v roku 1936 a o desať rokov neskôr vznikla pri tomto závode konštrukčná kancelária Antonov, ktorá bola v roku 1952 presunutá do Kyjeva.

V súčasnosti sa tu vyrábajú stíhacie bombardéry Suchoj Su-34 a komponenty dopravných lietadiel Suchoj Superjet 100. Závod tiež vykonáva modernizácie taktických bombardérov Suchoj Su-24.

## História
náhľad|Hlavný vchod do závodu

Dňa 31. júla 1931 bol na kraji mesta Novosibirsk založený závod na výrobu banských zariadení, ktorý bol však už v roku 1936 premenený na leteckú továreň. Prvé v závode vyrobené lietadlo Polikarpov I-16 vzlietlo 4. novembra 1937. Neskôr tu bola tiež zavedená výroba stíhačiek LaGG-3, Jak-7 a Jak-9. Od roku 1939 závod nesie meno Hrdinu Sovietskeho zväzu, svetoznámeho skúšobného pilota Valerija Pavloviča Čkalova.

Počas druhej svetovej vojny z dielní novosibirského leteckého závodu pochádzalo každé tretie stíhacie lietadlo typu Jakovlev. Brány továrne, bezpečne ukryté hlboko v tyle, opúšťalo až 33 lietadiel denne, teda jeden letecký pluk každý deň. Zásluhu na tom malo aj veľké množstvo novosibirských detí, ktoré boli v kritických okamihoch povolané do výroby.

Po vojne vyrábal závod bicykle ZiČ-1, ale vzápätí sa tu rozbehla výroba prúdových stíhacích lietadiel MiG-15, MiG-17, MiG-19 a Jak-28P. Na konci 50. rokov začal závod úzko spolupracovať s konštrukčnou kanceláriou Suchoj a vyrábať prepadové stíhacie lietadlá Suchoj Su-9, Su-11 a Su-15.

Závod je tiež spojený s históriou konštrukčnej kancelárie Antonov, ktorá vznikla v roku 1946 ako OKB-153 pri Novosibirskom leteckom závode č. 153 V. P. Čkalova. Práve tu bolo Olegom Antonovom vyprojektované poľnohospodárske lietadlo SCHA-1 (neskôr nazvané An-2) a na tunajšom letisku sa uskutočnili aj jeho prvé skúšobné lety. Do Kyjeva bola konštrukčná kancelária Antonov presunutá až v lete 1952.

Vyrábal sa tu aj taktický bombardér s meniteľnou geometriou krídel Suchoj Su-24 a neskôr jeho modifikácie Su-24M, Su-24M2, Su-24MK, Su-24M2K, Su-24MR a Su-24MP. Variant Su-24MK bola exportovaný do mnohých krajín Blízkeho východu a Afriky (Alžírsko, Sýria a ďalšie).

Na konci 80. rokov začala v Novosibirsku výroba stíhacieho bombardéru 4. generácie Suchoj Su-32, od roku 2006 Su-34.

Od roku 1991 sa v továrni začalo pracovať na zavedení výroby civilných dopravných lietadiel. V roku 1994 sa tak uskutočnil prvý skúšobný let Antonova An-38-100, ktorý mal nahradiť zastarané modely An-2, An-28, L-410 Turbolet a čiastočne tiež An-24 a Jak-40. Do roku 2001 tu vzniklo všetkých 11 kusov An-38.

V roku 2003 bol podnik začlenený do akciovej spoločnosti Suchoj, ktorá je od roku 2006 súčasťou Zjednotenej korporácie pre stavbu lietadiel (OAK).

## Externé odkazy
* Oficiálna stránka 

## Zdroj

Kategória:Suchoj
Kategória:Výrobcovia lietadiel zo Sovietskeho zväzu
Veľké Ostré

**Veľké Ostré** môže byť:

* prírodná pamiatka pod rovnomenným vrchom, pozri Veľké Ostré (prírodná pamiatka)
* vrch v Kysuckej vrchovine, pozri Veľké Ostré (vrch)
* rekreačné stredisko pod rovnomenným vrchom, pozri Veľké Ostré (rekreačné stredisko)

## Pozri aj
* Ostré
Wolfgang Baumroth

**Wolfgang Baumroth** (* 10. november 1882 - † 18. máj 1955) vlastným menom *Leopold Klima*. Bol rímskokatolícky kňaz, arcidekan, autor utopických a dystopických kresťanských kníh a divadelných hier. 

## Osobný život
Pochádzal z rodiny Klimových z Červeného dreva (Rothenbaum). Jeho rodina bola takmer dve storočia vo vedení miestnej školy. Študoval nemecké gymnázium v Českých Budějoviciach, rok študoval germanistiku na pražskej nemeskej univerzite a následne sa vrátil do Budějovíc, aby študoval bohoslovectvo v miestnom seminári. Po troch rokoch bol vysvätený za kňaza a po krátkom pôsobení v pastorácii bol menovaný za špirituála v kňazskom seminári, následne za arcidekana a pápež mu udelil titul pápežský komorník. V roku 1941 ho zatklo Gestapo a odvliekli ho do koncentračného tábora Dachau, z ktorého bol prepustený po roku. Povolenie ku kňažskej činnosti mu bolo obnovené až po nejakom čase. Zomrel v roku 1955 v Neukirchen beim Heiligen Blut v Bavorsku v Nemecku.

## Diela
Knihy:
* Scandalum Crucis, slovensky *Potupenie Kríža*
* Victoria Crucis, slovensky *Viťazstvo Kríža*, čo je priame pokračovanie románu Scandalum Crucis.
Knihy publikoval samostatne, ale aj na pokračovanie v časopise Glaube und Heimat.

Divadelné hry:
* Der Elfenschleier, slovensky *Závoj elfov*
* Graubte Hoamat, slovensky *Ulúpený domov*

## Referencie

Kategória:Českí spisovatelia
Kategória:Českí dramatici
Kategória:Spisovatelia píšuci po nemecky
Kategória:Českí rímskokatolícki kňazi
Kategória:Osobnosti z Českých Budějovíc
Orange Šport

**Orange Šport** bola športová, komerčná televízna stanica vysielajúca na Slovensku, ktorá patrila do portfólia telekomunikačného operátora Orange Slovensko.

Televízia začala vysielať 15. augusta 2018. Išlo o platenú televíziu, pričom bola dostupná cez optickú aj satelitnú sieť spoločnosti Orange, aj prostredníctvom internetu.

Kľúčovým obsahom televízie boli práva na futbalovú Ligu majstrov UEFA, ktoré televízia získala na 3 sezóny do 2020/21.  Ďalším obsahom bola domáca futbalová Fortuna liga, česká futbalová Fortuna liga, česká hokejová Tipsport liga, švajčiarska hokejová liga, klubové televízie Bayern TV a Arsenal TV, basketbalová Euroliga mužov, motorizmus, bojové športy so série MMA a ďalšie.  Stanica v roku 2019 vysielala naživo priame prenosy z Majstrovstiev Južnej Ameriky vo futbale známe ako Copa América. 

Stanica vysielala v slovenskom a českom jazyku, pričom na výrobe stanice spolupracoval Orange s českým partnerom O2 Czech Republic.

Televízia ukončila vysielanie všetkých svojich kanálov (Orange 1-4) k 30. júnu 2021.

## Referencie

Kategória:Zaniknuté televízne stanice na Slovensku
Kategória:Športové televízne stanice
Kategória:Vzniklo v 2018
Kategória:Zaniklo v 2021
Róbert Boženík

**Róbert Boženík** (* 18. november 1999, Terchová) je slovenský futbalista hrajúci za klub Boavista. Jeho pozíciou je post útočníka. Jeho silnejšia noha je pravá. Jeho priateľkou je Alexandra Vašaničová, s ktorou majú syna Christiana (nar. 24. september 2024). 

Boženík debutoval v profesionálnej Fortuna lige za Žilinu proti Nitre 28. júla 2018, keď strelil víťazný gól v 54. minúte po asistencii Jakuba Holúbeka.

## Klubová kariéra
Hrával za MŠK Žilina v mládežníckych kategóriách. Do A-tímu sa prepracoval po skvelých výkonoch v B-tíme. Pri jeho debute v prípravnom zápase proti čínskemu klubu Tianjin Quanjian otvoril skóre. Žilina vyhrala 3:1. V súťažnom zápase debutoval 28. júla 2018 v prvom kole Fortuna ligy 2018/19 proti Nitre. Boženík strelil víťazný gól na konečných 2:1. Následne skóroval aj v 3. kole v zápase proti Trenčínu pri prehre 1:3. Góly dal aj do siete Serede (výhra 3:1), Senice (výhra 5:0), Michaloviec (remíza 2:2), 2 krát skóroval proti Nitre vonku (výhra 2:0), proti Ružomberku doma (výhra 3:0) a proti Trenčínu vonku (výhra 2:0).

## Referencie

## Iné projekty

## Zdroje
*Profil hráča na stránke klubu 
*Profil hráča na stránke Fortuna ligy

Kategória:Slovenskí futbalisti
Kategória:Hráči MŠK Žilina
Kategória:Hráči Feyenoord Rotterdam
Kategória:Hráči Fortuna Düsseldorf
Kategória:Hráči Boavista FC
Kategória:Futbaloví útočníci
Kategória:Osobnosti z Terchovej